U nedjelju je javnost šokiralo postrojavanje četničkog pokreta u Bosni i Hercegovini, u Višegradu.

Podsjetimo, nekoliko stotina pripadnika Ravnogorskog četničkog pokreta iz Srbije i BiH stiglo je u Višegrad i tamo se u ratnim odorama postrojilo na središnjem gradskom trgu a pritom su slavili četničkog vođu iz Drugog svjetskog rata Dražu Maihailovića uz ikonografiju i pjesme u kojima su prijetili klanjem i progonima.

Riječi pjesme koje su pjevali idu ovako:

“Biće opet pakao i krvava Drina

Evo idu četnici sa srpskih planina”

ili

“Da se Dražin barjak vije ne bi bilo Albanije

I bila bi Ravna Gora na tri južna Srpska mora”

Ovo okupljanje osudili su visoki državni dužnosnici poput predsjedatelja Vijeća ministara BiH Denisa Zvizdića i ministra sigurnosti Dragana Mektića a riječi osude stigle su i iz veleposlanstava Velike Britanije i SAD-a u BiH te iz delegacije Europske unije u Sarajevu.

Britanski veleposlanik u BiH također je na Twitteru objavio kako je šokiran prizorima postrojavanja četnika u Višegradu te je pozvao tijela vlasti da djeluju kako bi se spriječilo širenje jezika mržnje.

Hrvatsko veleposlanstvo u Bosni i Hercegovini po pitanju četničkog derneka u samom centru Višegrada još se nije oglasilo.

(VIDEO) Skandal u BiH: Nekoliko stotina četnika se okupilo u Višegradu i slavilo Dražu Mihajlovića!

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/Hina